O`zbekiston — Qozog`iston chegarasidagi uchta nazorat-o`tkazish punkti 24 soat ishlaydi

O`zbekiston — Qozog`iston davlat chegarasidagi uchta nazorat-o`tkazish punkti 24 soat faoliyat yuritadigan bo`ladi. 
Bu haqda Qozog`iston moliya vaziri Baxit Sultanov ma`lumot berdi. Uning so`zlariga qaraganda, tegishli idoradan 600 nafar xodim biznes nazorati vazifasidan ozod etilib, ularning bir qismi chegarada ishlash uchun yuborilgan, deb yozadi "Xalq so`zi" nashri.
“Hukumatlararo kelishuv bo`yicha majburiyatlarni bajarish doirasida Qozog`iston — O`zbekiston chegarasida tovar oqimini ko`paytirish vazifasi turibdi, — deydi u. — Biz uchta post faoliyatini tunu kun ishlash rejimiga o`tkazamiz. “Sirdaryo” va “Selina” nazorat-o`tkazish punktlari tuzilayapti. Ularga 124 kishiga ehtiyoj bor. Har kuni 24 soat ishlaydigan “Qo`riq” postini ham xodimlar bilan to`ldirish kerak. Bunga taxminan 77 kishi zarur”.